**Беларуская мова 5 клас**

**Тэма:** Антонімы

**Мэта:** - паглыбіць веды пра антонімы і іх ролю ў маўленні;

* выпрацоўваць уменне падбіраць антонімы, групаваць з’явы, якія вывучаюцца, знаходзіць у тэксце, ужываць ва ўласным маўленні з пэўнымі стылістычнымі заачамі;

**Ход урока**

**1.Арганізацыйны момант.** Эмацыянальны настрой.

                    Запіс даты ў сшытках.

**2. Мэтанакіраванае паўтарэнне вывучанага.**

- Да нас прыплыла рыбка “Лексіка”. Але яна незвычайная – ад яе засталіся адны косткі, таму нам патрэбна яе апрануць, адказаўшы на пытанні.

**3. Новы матэрыял:**

У казачнай краіне жылі-былі два браты. А звалі іх  **АНЦІ і ОНІМА**. Яны былі зусім розныя, непадобныя. Адзін брат быў высокі, худы і вяселы, а другі – нізкі, тоўсты і сумны. Падобныя яны былі толькі тым, што былі яны ўпартыя. І кожны стараўся ўсе рабіць на перакор другому.

Анці казаў:

-Цёмна.

Оніма адказваў:

-Светла.

Оніма крычаў:

-Які салодкі пірог!

Анці ў адказ:

-Які горкі пірог.

Аднойчы братам падарылі шмат малюнкаў. І браты тут жа пачалі іх дзяліць паміж сабой.

- **Падумайце, як маглі раздзяліць малюнкі нашы героі?**

**- Што вы можаце сказаць пра значэнне гэтых слоў?**

(словы, супрацьлеглыя па значэнні)

Анці і Оніма былі заўседы разам, але ўвесь час спарачаліся. І ўсе настолькі прывыклі іх бачыць разам, што сталі называць адным іменем.

**- Як жа імя братоў? Антонімы**

- Гэта імя атрымалася шляхам складання іх іменаў. **- Гэта і будзе тэма нашага ўрока.** Сення на ўроку мы не толькі будзем назіраць за такімі словамі, але і будзеце падбіраць іх самі.

**Падарожжа ў мінулае**. Імя “Анці” , у перакладзе з грэчаскай мовы, - супраць, “Оніма” – імя. Антонімы – супрацьлеглыя імены.

З таго часу антонімамі сталі называць не толькі братоў, але і ўсе супраць-леглыя па значэнні словы. Словы-антонімы сталі блізкімі сябрамі нашых герояў.

-Сення на ўроку мы будзем назіраць за антонімамі і граматна ужываць іх у мове.

- **Выступленне дзяўчат**

Правіла с. 95 (самастойна)

**Кластар**

**Знаёмства са слоўнікам**

***Гульня “ Адгадай”. Адгадаць загадкі. Знайсці антонімы.***

1. Вечарам нараджаецца, ноч жыве, а раніцай памірае. ( Месяц)
2. Штот гэта за вочы: адно свеціць удзень, а другое - уночы. ( сонца, месяц)
3. Вясна прыгрэе, шубу надзене, зіма наступае, шубу скідае. ( Лісцевае дрэва)
4. Белае поле, чорнае семя, хто яго сее, той разумее. ( кніга, пісьмо).

( Настаўнік звяртае ўвагу, як называюцца тыя словы, якія знаходзяцца ў загадках)

**Фізкультмінутка**

Я жыву на Беларусі. (Рукі ўбакі.)

Сімвал Беларусі – бусел. (Махі рукамі.)

Ён гняздуе на страсе, (Тупаем нагамі.)

Жабак ловіць па расе. (Кіўкі галавой.)

Любіць ён усіх людзей, (Рукі ўперад.)

Крылы – ветразі надзей. (Махі рукамі.)

Сам лунае ў вышыні, (Рукі ўверх.)

Беражэ спакой зямлі. (Рукі ўніз.)

**Вучні прыводзяць свае антонімы (ў парах).**

Чорны –

Багатыя –

Вялікі –

Дзень –

Салодкі –

         Самастойная работа па картках.

**Замяняніце выдзеленыя словы антонімамі . Дзе трэба, змяняйце формы слоў**

**Восень** лічыцца **сумнай** парой**. Гаснуць** у гэты час яркія фарбы на лугах і палях. **Змаўкае** лес. Птушкі **адлятаюць** у вырай. **Хмурнее** неба. Уся прырода **замірае.** **Цішай,** напоўнена зямля. Сонца быццам **слабее**, робіцца **нядужым**. Ёсць асаблівае хараство ў **асенніх** фарбах.

*Вясна лічыцца радаснай парой. Загараюцца ў гэты час яркія фарбы на палях.Гамоніць лес.Птушкі прылятаюць з выраю.Яснее неба.Уся прырода ажывае. Гулам напоўнена зямля. Сонца быццам мацнее, робіцца дужым. Ёсць асаблівае хараство ў вясенніх фарбах.*

-Браты не могуць выканаць заданне і просяць вас дапамагчы.

Запісаны словазлучэнні :  лёгкі партфель, лёгкі ветрык, лёгкая музыка, лёгкі характар. Падабраць  антонімы да пэўнага словазлучэння.

Лёгкі партфель—складаны, цяжкі, моцны.

Лёгкі ветрык-----------моцны, цяжкі, сур’ёзны.

Лёгкая музыка--------- цяжкая ,моцная, сур’ёзная.

Лёгкіхарактар------------ сур’ёзны, моцны, складаны. Слайд 10)

**Гульня “Сінонімабоантонім”.**

Гульняправодзіцца з выкарыстаннемсігнальныхкартак. Калі ў сказе ўжытыантонімывучніпадымаюцькарткуаднаго колеру, калісінонімы – другога.

Ад варот  і да варот

Ходзіцьмалы, невялікі кот

Чорны хвост і белы бок

Відацьзблізку і здалёк

Ёнсамотны, невясёлы

Босяброўнямаса школы.

Самастойная праца па групах. Падбярыце антонім да кожнага словазлучэння. Напрыклад: хутка бегчы – павольна ісці.

Халодная зіма, позна легчы, падняцца высока, доўга працаваць, радасць ад сустрэчы, ціха плакаць.

**6.Падвядзенне вынікаў урока.**

Даскажы сказ:

Словы супрацьлеглыя па значэнні - …..антонімы.

Антонімы адказваюць на …….адно і тое ж пытанне.

Антонімы робяць нашу мову ….больш выразнай.

**7.Рэфлексія**. Крыжаванка на маніторы.

**А зараз паглядзіце на трохкутнік:**

-Хто з вас аказаўся на вяршыні ведаў па тэме?(вучні падымаюць рукі, настаўнік запісвае колькасць у піраміду)

-У каго засталіся пытанні па тэме? ?(вучні падымаюць рукі, настаўнік запісвае колькасць у піраміду)

-Каму яшчэ трэба папрацаваць ?(вучні падымаюць рукі, настаўнік запісвае колькасць у піраміду)

Што было цікавым?

Што такое антонімы?

Песня “Спадчына”

**Адзнакі з тлумачэннем**